Hoëspoedjaagtog toe man glo van demone wou vlug | Maroela Media
Hoëspoedjaagtog toe man glo van demone wou vlug
Die verdagte wat ná ‘n hoëspoedjaagtog aangekeer is (Foto: EMPD)
ŉ Man, wat aangevoer het hy is besig om ŉ geestelike oorlog te voer en dat hy van demone wou vlug, is in hegtenis geneem ná ŉ hoëspoedjaagtog in Ekurhuleni.
Hoofsuperintendent Wilfred M. Kgasago van die Ekhurhuleni-metropolisie het gesê ŉ lid van die EMPD het Vrydagoggend omstreeks 10:00 ŉ oproep van ŉ kollega ontvang dat ŉ man “soos ŉ maniak” op die N17 naby Wadeville in ŉ oostelike rigting ry.
“Konst. Quinton Steenberg het by sy kollega, konst. Glenn, aangesluit in die jaagtog. Die verdagte het die Heidelberg-afrit geneem en teen ŉ hoë spoed deur die Brakpan-middestad gejaag. Die SAPD se blitspatrolle het by Prince Georgelaan by die jaagtog aangesluit. Die man is uiteindelik in Main Reefweg aangekeer,” het Kgasago gesê.
Verskeie pogings om die man aan te moedig om stil te hou, insluitend om die paaie met ander voertuie te versper, was tevergeefs. “Omdat die man ŉ gevaar was vir ander motoriste, het die polisiebeamptes as ŉ laaste uitweg gepoog om die voertuig tot ŉ stilstand te dwing deur na die bande te skiet. Die voertuig het uiteindelik om 10:25 tot ŉ stilstand gekom en die motoris is in hegtenis geneem.”
Kgasago het bygevoeg die man het aangevoer hy is besig met ŉ geestelike oorlog en het probeer om van demone te vlug en dat hy “bereid was om te sterf”. “Owerhede het bloed getrek van die verdagte en verskeie klagtes is teen hom aanhangig gemaak by die Brakpan-polisiestasie. Weens die vreemde gedrag van die verdagte is reëlings getref om deur die hof aansoek te doen om hom vir ŉ sielkundige evaluering te stuur om te bepaal of hy geskik sal wees om verhoor te word.”
Seun ontvang jare later Reddingsboei vir dapperheid
Skoolhoof aangekeer oor lyfstraf
Die tokoloshi het hom seker gejaag, sluit hom toe sonder borg aangesien hy ook ander mense se lewens in gevaar gestel het.
😎 leser · 2 weke gelede
wat se verskonings mense nie sal opdis nie, eish en baie glo hom
Die gevaar wat die onbybelse siening van Geestelike Oorlogvoering inhou.
Die demone jaag sommer baie bestuurders in Suid-Afrika rond en bont….
Oop oge · 2 weke gelede
Ek glo hom, hoekom? Kyk wat het gebeur op Clifton se strand met die skaapslagtery. Demone werk oortyd in SA.
Laksman · 2 weke gelede
Flakka, tik en ander verdowingsmiddels laat jou snaakse goed sien en doen!
Definetief ‘n paar demone agter hom aan. Ten spyte van die wat reeds in hom is. Miskien is die voorvaders kwaad……
Die duiwel ry jou · 2 weke gelede
“Hell is empty and all the devils are here.” – Shakespeare
“So mal soos n haas” is n goeie Afrikaanse uitdrukking in hierdie bestuurde se geval!
Kyk man hy lieg so hard dat hy jom self glo. Dalk sal die regter hom glo
Lyk ni juis lekker tien vier ni 🤣👻
Hahahahaha joh ! kyk hoe bang is hy !!!!
Flakka is n lelike ding… Sluit hom nou in n sel toe waar die bed nie op verfblikke staan nie. Tokoloshe is sy voorland! Dankie tog niemand is beseer in sy besete jaagtog nie.
Mark · 2 weke gelede
Dankie, nou weet ons hoekom die groot bakkies, SUV’s en BMW’s ons so van die pad af druk. Mense julle moet leer om te bid dan sal julle meer geduldig wees.
As hy kan bestuur en jaag is daar defenitief nie sielkundig fout met hom nie
Abe · 2 weke gelede
Een ding is seker: Hy moet so gou as moontlik en so permanent as kan van die pad afgehaal word.
Dit is hoekom almal wat so onverkillig is “jaagduiwels” genoem word.
Nou wat het in die gevaar wat op die N1 60kmp ry in plaas van 120? Slakke? Slakkepas!
Paaries · 2 weke gelede
“And now the wheels of heaven stop, you feel the devils riding crop, I’ve seen the future brother, it is murder” – Leonard Cohen.
…..die westerse wereld noem hulle speedcops of polisie.